Държавен вестник, бр. 16, 2026 г., стр. 25

БРОЙ  16	
Д Ъ Р Ж А В Е Н  В Е С Т Н И К 	
СТР.  25   
Забрана за използване на служебно поло­
жение за оказване на влияние
Чл. 101. Лице, заемащо публична длъжност, 
няма право да използва служебното си поло­
жение, за да оказва влияние в частен интерес 
върху други органи или лица при подготовката, 
приемането, издаването или постановяването 
на актове или при изпълнението на контролни 
или разследващи функции.
Забрана за извършване на дейности в частен 
интерес при изпълнение на правомощия или 
задължение по служба 
Чл. 102. Лице, заемащо публична длъж­
ност, няма право да участва в подготовката, 
обсъждането, приемането, издаването или 
постановяването на актове, да изпълнява 
контролни или разследващи функции или 
да налага санкции в частен интерес. Такова 
лице няма право да сключва договори или 
да извършва други дейности в частен интерес 
при изпълнение на правомощията или задъл­
женията си по служба.
Забрана за разпореждане с държавно или 
общинско имущество и други дейности в 
интерес на свързани лица
Чл. 103. (1) Лице, заемащо публична длъж­
ност, няма право да се разпорежда с държав­
но или общинско имущество, да разходва 
бюджетни средства, включително средства 
от фондове, принадлежащи на Европейския 
съюз или предоставени от Европейския съюз 
на българската държава, да издава удосто­
верения, разрешения или лицензии или да 
осъществява контрол по тези дейности в 
интерес на юридически лица с нестопанска 
цел, търговски дружества или кооперации, в 
които то или свързани с него лица са членове 
на орган на управление или контрол, упра­
вители, съдружници или притежават дялове 
или акции. 
(2) Забраната по ал. 1 се прилага и по отно­
шение на свързани със заемащия публичната 
длъжност лица, които са еднолични търговци. 
(3) Лице, заемащо публична длъжност, няма 
право да извършва дейностите по ал. 1 и в 
интерес на юридически лица с нестопанска 
цел, търговски дружества или кооперации, в 
които то е било член на орган на управление 
или контрол, управител, съдружник или е 
притежавало дялове или акции една година 
преди датата на избирането или назначаването 
му, или докато заема длъжността.
Забрана за използване на информация в 
частен интерес
Чл. 104. Лице, заемащо публична длъжност, 
няма право да използва или да разрешава 
използването в частен интерес на информа­
ция, получена при изпълнението на право­
мощията или задълженията му по служба, 
докато заема длъжността и една година след 
напускането, освен ако в специален закон е 
предвидено друго.
Забрана за извършване на консултантска 
дейност
Чл. 105. Лице, заемащо публична длъж­
ност, няма право да извършва консултант­
ска дейност по отношение на лица, които 
са заинтересовани от актовете му, издавани 
при осъществяване на правомощията или 
задълженията му по служба.
Забрана за използване на служебно поло­
жение за търговска реклама
Чл. 106. Лице, заемащо публична длъжност, 
няма право да дава съгласие или да използ­
ва служебното си положение за търговска 
реклама.
Раздел III
Действия за предотвратяване на конфликт 
на интереси
Задължение за самоотвод
Чл. 107. (1) Когато лице, заемащо публична 
длъжност, има частен интерес, то е длъжно 
да си направи самоотвод от изпълнението на 
конкретно правомощие или задължение по 
служба, като уведоми органа по избора или 
назначаването.
(2) Когато на заседание на колективен 
държавен орган или на орган на местното 
самоуправление се обсъжда и решава въпрос, 
по който негов член е обявил частен интерес, 
последният не може да участва в обсъждането 
и да гласува. В тези случаи решенията се при­
емат с предвиденото мнозинство от членовете 
на органа, като се изключи лицето, което е 
обявило частен интерес. Обстоятелствата 
по тази алинея се отразяват в протокола от 
съответното заседание.
Задължение за отвод
Чл. 108. Органът по избора или назнача­
ването е длъжен да направи отвод на лице, 
заемащо публична длъжност, ако разполага 
с данни за негов частен интерес във връзка 
с конкретно правомощие или задължение по 
служба.
Срок за самоотвод и отвод
Чл. 109. (1) Самоотводите и отводите се 
правят незабавно след възникване или узнава­
не на данните за наличие на частен интерес. 
(2) Самоотводите и отводите се мотивират, 
като се посочва частният интерес, който е 
причина за отстраняването от изпълнението 
на конкретното правомощие или задължение.
Приложение на специален закон
Чл. 110. Когато закон предвижда специални 
основания за отводи и самоотводи, се прилага 
специалният закон.